CELEX: 62012CN0591
Language: hu
Date: 2012-12-10 00:00:00
Title: C-591/12. P. sz. ügy: A Törvényszék (hetedik tanács) T-569/10. sz., Bimbo, SA kontra Belső Piaci Harmonizációs Hivatal (védjegyek és formatervezési minták) (OHIM) ügyben 2012. október 10-én hozott ítélete ellen a Bimbo, SA által 2012. december 10-én benyújtott fellebbezés

23.2.2013   
            
            
               HU
            
            
               Az Európai Unió Hivatalos Lapja
            
            
               C 55/6
            
         A Törvényszék (hetedik tanács) T-569/10. sz., Bimbo, SA kontra Belső Piaci Harmonizációs Hivatal (védjegyek és formatervezési minták) (OHIM) ügyben 2012. október 10-én hozott ítélete ellen a Bimbo, SA által 2012. december 10-én benyújtott fellebbezés
   (C-591/12. P. sz. ügy)
   2013/C 55/09
   Az eljárás nyelve: angol
   
      Felek
   
   
      Fellebbező: Bimbo, SA (képviselők: C. Prat abogado és R. Cuillo barrister)
   
      A többi fél az eljárásban: Belső Piaci Harmonizációs Hivatal (védjegyek és formatervezési minták) (OHIM); Panrico SA
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               helyezze hatályon kívül a Törvényszék (hetedik tanács) T-569/10. sz. ügyben 2012. október 10-én hozott ítéletét;
            
         
               —
            
            
               helyezze hatályon kívül az OHIM negyedik fellebbezési tanácsának az (R 838/2009-4. sz. ügyben) 2010. október 7-én hozott határozatát, mivel az sérti a 207/2009 rendelet (1) 8. cikke (1) bekezdésének b) pontját;
            
         
               —
            
            
               az ellenérdekű felet kötelezze a költségek viselésére.
            
         
      Jogalapok és fontosabb érvek
   
   Fellebbezésének alátámasztásaként a fellebbező egyetlen jogalapra hivatkozik, mégpedig a 207/2009 rendelet 8. cikke (1) bekezdése b) pontjának megsértésére.
   A fellebbező többek között azt állítja, hogy a Törvényszék:
   
               a)
            
            
               tévesen alkalmazta a jogot, amikor önálló megkülönböztető szerepet tulajdonított a DOUGHNUTS elemnek kizárólag azon megállapítás alapján, hogy annak állítólag átlagos a megkülönböztető képessége és teljes mértékben értelmetlen a spanyol átlagos fogyasztók számára, és ennek következtében nem képez egységes egészet vagy logikai egységet a BIMBO elemmel, anélkül, hogy kifejtette volna, hogy a DOGHNUTS elem átlagos megkülönböztető képessége vagy jelentésnélkülisége miért vonná automatikusan maga után ezen elem tekintetében az önálló megkülönböztető képességet a releváns közönség felfogásában; és
            
         
               b)
            
            
               tévesen alkalmazta a jogot, amikor megállapításait arra alapozta, hogy összetéveszthetőség áll fenn, lényegében azon vélelem alapján, hogy a DOUGHNUTS elemnek önálló megkülönböztető szerepe van, anélkül, hogy figyelembe vette volna az adott ügy valamennyi sajátos körülményét, különösen azt a tényt, hogy az összetett védjegy első eleme egy jóhírű védjegy. Másszóval, a Törvényszék a Medion-ügyben kialakított ítélkezési gyakorlatot úgy értelmezte, mint amely azt jelenti, hogy az összetett megjelölés valamely eleme önálló megkülönböztető szerepének megállapítása az összetéveszthetőség átfogó értékelésénél szükségtelenné teszi az eset valamennyi sajátos körülményének elemzését, szemben az összetéveszthetőség átfogó értékelésére vonatkozó ítélkezési gyakorlattal.
            
         
      (1)  A közösségi védjegyről szóló, 2009. február 26-i 207/2009/EK tanácsi rendelet (HL L 78, 1. o.)